
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 305 

5 Αυγούστου 2011 


ΔΙ ΑΚΗΡΥΞΕ ΙΣ 

(ΐ) 

ΥΠΟΥΡΓΕΙΟ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Αριθμ. Φ 5.3.3/18174/876 

Το Υπουργείο Περιβάλλοντος, Ενέργειας και Κλιμα¬ 
τικής Αλλαγής προκηρύσσει ανοικτό δημόσιο διεθνή 
διαγωνισμό για την ανάθεση υλοποίησης του έργου 
με τίτλο: 

«Παροχή Υπηρεσιών Συμβούλου Επιστημονικής και 
Τεχνικής Υποστήριξης (ΣΤΥ) για την υλοποίηση των 
δράσεων του Υπουργείου Περιβάλλοντος, Ενέργειας 
και Κλιματικής Αλλαγής (ΥΠΕΚΑ) στους τομείς της Ενέρ¬ 
γειας, του Φυσικού Πλούτου και της Κλιματικής Αλλαγής, 
κατά την προγραμματική περίοδο 2007-2013» 

στο πλαίσιο της θεματικής προτεραιότητας 85 (Προ¬ 
ετοιμασία, εφαρμογή, παρακολούθηση, επιθεώρηση) 
και ειδικότερα της κατηγορίας Πράξης «Μελέτες, Τε¬ 
χνικοί Σύμβουλοι, Αξιολόγηση», του Υποπρογράμματος 
Α' - Ενέργειες Τεχνικής Υποστήριξης Εφαρμογής, στο 
πλαίσιο του Επιχειρησιακού Προγράμματος «Ανταγω¬ 
νιστικότητα και Επιχειρηματικότητα» (ΕΠΑΝ Π) και των 
ΠΕΠ που περιλαμβάνουν Περιφέρειες Μεταβατικής Στή¬ 
ριξης, του ΕΣΠΑ 2007-2013, σύμφωνα με τους αναλυτι¬ 
κούς όρους που περιέχονται στο «Τεύχος Προκήρυξης», 
το οποίο αποτελεί αναπόσπαστο μέρος της ανωτέρω 
Απόφασης. 

Το έργο συγχρηματοδοτείται από το Ευρωπαϊκό Τα¬ 
μείο Περιφερειακής Ανάπτυξης (ΕΤΠΑ), το οποίο συμ¬ 
βάλλει στην άμβλυνση των ανισοτήτων μεταξύ των πε¬ 
ριφερειών της Ευρωπάίκής'Ενωσης και από το Ελληνικό 
Δημόσιο. 

Η σύμβαση αυτή καλύπτεται από τη Συμφωνία περί 
Δημοσίων Συμβάσεων (ΣΔΣ). 

Αναθέτουσα Αρχή: ΕΛΛΗΝΙΚΗ ΔΗΜΟΚΡΑΤΙΑ, ΥΠΟΥΡ¬ 
ΓΕΙΟ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ 
ΑΛΛΑΓΗΣ - ΕΙΔΙΚΗ ΥΠΗΡΕΣΙΑ ΣΥΝΤΟΝΙΣΜΟΥ & ΕΦΑΡ¬ 
ΜΟΓΗΣ ΔΡΑΣΕΩΝ ΣΤΟΥΣ ΤΟΜΕΙΣ ΤΗΣ ΕΝΕΡΓΕΙΑΣ, ΤΟΥ 
ΦΥΣΙΚΟΥ ΠΛΟΥΤΟΥ ΚΑΙ ΤΗΣ ΚΛΙΜΑΤΙΚΗΣ ΑΛΛΑΓΗΣ 
(ΕΥΣΕΔ ΕΝ/ΚΑ), Λεωφ. Μεσογείων 119,101 92, Αθήνα 

Αντικείμενο της σύμβασης: Το έργο αφορά στην πα¬ 
ροχή υπηρεσιών Συμβούλου επιστημονικής και τεχνι¬ 
κής υποστήριξης (ΣΤΥ) προς την Αναθέτουσα Αρχή για 


συγκεκριμένο χρονικό διάστημα, και ειδικότερα στην 
παροχή της αναγκαίας επιστημονικής και τεχνικής υπο¬ 
στήριξης προς την Ειδική Υπηρεσία Συντονισμού και 
Εφαρμογής δράσεων στους τομείς της Ενέργειας, του 
Φυσικού Πλούτου και της Κλιματικής Αλλαγής (ΕΥΣΕΔ 
ΕΝ/ΚΑ), καθώς και στις υπηρεσίες της Γενικής Γραμμα- 
τείας Ενέργειας και Κλιματικής Αλλαγής (ΓΓΕΚΑ) του 
Υπουργείου Περιβάλλοντος, Ενέργειας και Κλιματικής 
Αλλαγής (ΥΠΕΚΑ), σε ζητήματα διαμόρφωσης πολιτι¬ 
κών, σχεδιασμού, εξειδίκευσης στόχων προγραμμάτων 
ωρίμανσης, υλοποίησης, παρακολούθησης και επιθεώ¬ 
ρησης δράσεων και έργων στους τομείς της Ενέργειας, 
του Φυσικού Πλούτου και της Κλιματικής Αλλαγής, στο 
πλαίσιο του ΕΠΑΝ II και των ΠΕΠ των Περιφερειών σε 
μετάβαση, της περιόδου 2007-2013. 

Τόπος παροχής των υπηρεσιών: Υπουργείο Περιβάλ¬ 
λοντος, Ενέργειας και Κλιματικής Αλλαγής (ΥΠΕΚΑ) - 
ΕΥΣΕΔ ΕΝ/ΚΑ, Αθήνα. 

ΠροϋπολογισμόςύΕως 600.000 ΕΥΡΩ (μη συμπεριλαμ¬ 
βανομένου του Φ.Π.Α., ο οποίος βαρύνει την Αναθέτουσα 
Αρχή). 

Η Αναθέτουσα Αρχή δύναται να ασκήσει δικαίωμα 
προαίρεσης για την ανάθεση νέων παρόμοιων υπηρεσι¬ 
ών, σύμφωνα με το άρθρο 25 § 4 περ. β’ του Π.Δ. 60/2007, 
για ποσό έως τριακοσίων χιλιάδων (300.000) Ευρώ μη 
συμπεριλαμβανομένου του νόμιμου ΦΠΑ. Στην περί¬ 
πτωση αυτή, ο προϋπολογισμός του έργου δύναται να 
ανέλθει συνολικά μέχρι του ποσού των εννιακοσίων 
χιλιάδων (900.000) Ευρώ, μη συμπεριλαμβανομένου του 
νόμιμου ΦΠΑ. Το δικαίωμα προαίρεσης ασκείται από την 
Αναθέτουσα Αρχή εντός τριών ετών από τη σύναψη της 
αρχικής σύμβασης. Η νέα σύμβαση συνάπτεται κατόπιν 
διαπραγμάτευσης των δύο μερών. 

Διάρκεια εκτέλεσης της Σύμβασης: 30 μήνες από την 
ημερομηνία υπογραφής της σύμβασης. 

Προϋποθέσεις Συμμετοχής: 

Α. Δικαιούμενοι Συμμετοχής στο Διαγωνισμό: 

Α.1 Ο παρών ανοικτός δημόσιος διεθνής διαγωνισμός 
διενεργείται με βάση τις διατάξεις της κείμενης νομοθε¬ 
σίας και ιδιαίτερα τις διατάξεις της Οδηγίας 2004/18/ΕΚ 
και του Π.Δ. 60/2007 (ΦΕΚ 64 Α'). Η συμμετοχή στον 
διαγωνισμό είναι ανοικτή, επί ίσοις όροις, σε όσους πλη¬ 
ρούν τις νομικές, οικονομικές και τεχνικές προϋποθέσεις 
που προβλέπονται στην Προκήρυξη και διαθέτουν την 
απαιτούμενη επαγγελματική επάρκεια και εμπειρία. 

Α.2 Στο διαγωνισμό μπορούν να συμμετάσχουν φυ¬ 
σικά ή νομικά πρόσωπα ιδιωτικού ή δημοσίου δικαίου, 
ενώσεις ή κοινοπραξίες αυτών που υποβάλλουν κοινή 
προσφορά, που έχουν συσταθεί σύμφωνα με τη νομο¬ 
θεσία ενός Κράτους -Μέλους της ΕΕ, του ΕΟΧ, όπως και 
χωρών που έχουν υπογράψει και κυρώσει τη Συμφωνία 
περί Δημοσίων Συμβάσεων του Παγκόσμιου Οργανισμού 
Εμπορίου (Π.Ο.Ε) και έχουν την καταστατική τους έδρα, 
την κεντρική διοίκηση ή την κύρια εγκατάσταση τους 
στο εσωτερικό της ΕΕ, του ΕΟΧ και στο εσωτερικό 
των χωρών που είναι συμβαλλόμενα μέρη στη Συμ¬ 
φωνία Δημοσίων Συμβάσεων του Παγκόσμιου Οργανι¬ 
σμού Εμπορίου (Π.Ο.Ε.)· Τα ανωτέρω φυσικά ή νομικά 
πρόσωπα πρέπει να λειτουργούν νόμιμα, παρέχοντας 
σχετικές υπηρεσίες τουλάχιστον κατά τα τελευταία 
τρία (3) έτη. 

Στο διαγωνισμό δεν μπορούν να συμμετέχουν, είτε 
αυτόνομα είτε ως μέλη ένωσης ή κοινοπραξίας, εξω- 
χώριες (οίΐ-εΐτοΐ'θ) εταιρείες, σύμφωνα με τα οριζόμενα 
στο άρθρο 4 παρ.4 του Ν. 3310/2005, όπως ισχύει και 
της ΥΑ1108437/2565/ΔΟΣ/15-11-2005 «Καθορισμός χωρών 
στις οποίες λειτουργούν εξωχώριες εταιρείες» (ΦΕΚ Β’ 
1590/16.11.2005). 

Α.3 Φυσικό ή νομικό πρόσωπο που συμμετέχει αυτό¬ 
νομα ή μαζί με άλλα φυσικά ή νομικά πρόσωπα στον 
διαγωνισμό, δεν μπορεί να μετέχει σε περισσότερες της 
μίας προσφορές. Σε αντίθετη περίπτωση, θα αποκλείο¬ 
νται από τη διαδικασία όλα τα διαγωνιζόμενα σχήματα, 
στη σύνθεση των οποίων συμμετέχει το πρόσωπο. Οι 
ενώσεις φυσικών ή/και νομικών προσώπων δεν υπο- 
χρεούνται να περιβληθούν ορισμένη νομική μορφή για 
την υποβολή της προσφοράς τους. Ωστόσο, σε περί¬ 
πτωση που το προκηρυσσόμενο με τη παρούσα έργο 
κατακυρωθεί σε ένωση προσώπων, η Αναθέτουσα Αρχή 
διατηρεί το δικαίωμα να ζητήσει από την Ένωση, πριν 
την υπογραφή της σύμβασης, να λάβει συγκεκριμένη 
νομική μορφή, με σκοπό την εκτέλεση του προς ανά¬ 
θεση έργου, ως εξής: 

• είτε θα πρέπει να συσταθεί με συμβολαιογραφική 
πράξη και να περιβληθεί τη μορφή της Κοινοπραξίας 
του ΚΒΣ κατατιθέμενη στην αρμόδια φορολογική αρχή 
πριν την έναρξη των εργασιών της κατά τα οριζόμενα 
στον Κ.Β.Σ., 

• είτε δημοσιευόμενο το συστατικό έγγραφο κατά 
τις διατάξεις του εμπορικού νόμου, να λάβει τη μορφή 
εταιρίας του εμπορικού δικαίου. 

Σε κάθε περίπτωση, τα μέλη της ένωσης ή της κοινο¬ 
πραξίας ευθύνονται, έκαστος έναντι της Αναθέτουσας 
Αρχής αδιαιρέτως, αλληλεγγύως και εις ολόκληρον για 
την εκτέλεση του έργου. 

Α.4 Από την ημερομηνία υπογραφής της σύμβασης 
και για όλο το χρονικό διάστημα του έργου, το φυσικό 
ή νομικό πρόσωπο που θα αναδειχθεί ως ΣΤΥ ή σε πε¬ 
ρίπτωση ένωσης/κοινοπραξίας κάθε μέλος αυτής, δεν 
μπορεί, επί ποινή έκπτωσης, να αναλάβει έργα στους 
τομείς της Ενέργειας, του Φυσικού Πλούτου και της 
Κλιματικής Αλλαγής που συγχρηματοδοτούνται από το 
ΕΠΑΝ II ή τα ΠΕΠ των Περιφερειών σε μετάβαση της 
περιόδου 2007-2013, τα οποία σχεδιάζονται ή υλοποιού¬ 
νται από την ΕΥΣΕΔ ΕΝ/ΚΑ ή τις υπηρεσίες της ΓΓΕΚΑ 
του ΥΠΕΚΑ. Επίσης δεν μπορεί, επί ποινή έκπτωσης, να 
αναλάβει έργα στους τομείς της Ενέργειας, του Φυσικού 
Πλούτου και της Κλιματικής Αλλαγής για λογαριασμό 


εποπτευόμενου φορέα της ΓΓΕΚΑ του ΥΠΕΚΑ ή άλλου 
φορέα, στην περίπτωση που προκαλείται σύγκρουση 
συμφερόντων με το αντικείμενο που υλοποιεί ο Ανάδο- 
χος βάσει της σύμβασης που θα υπογράφει στο πλαίσιο 
της παρούσας προκήρυξης. Για το λόγο αυτό, ο Ανάδο- 
χος οφείλει να ενημερώνει την Αναθέτουσα Αρχή για 
τυχόν συμμετοχή του σε σχετικές προκηρύξεις. 

Το ίδιο ασυμβίβαστο ισχύει και για τα άτομα που 
μετέχουν στην προτεινόμενη ομάδα έργου του υπο¬ 
ψηφίου Αναδόχου (επιτόπια ομάδα έργου και ομάδα 
εμπειρογνωμόνων). 

Α.5. Οι συμμετέχοντες στο διαγωνισμό πρέπει να δι¬ 
αθέτουν αποδεδειγμένη εμπειρία σε έργα αντιστοίχου 
οικονομικού μεγέθους και πολυπλοκότητας με το προς 
ανάθεση Έργο και να έχουν αποδεδειγμένη ενασχόλη¬ 
ση, ικανότητες, εξειδικευμένες γνώσεις, σημαντική και 
τεκμηριωμένη εμπειρία τουλάχιστον στους ακόλουθους 
τομείς: 

I. Παροχή συμβουλευτικών υπηρεσιών σε δράσεις/έργα 
στους τομείς της Ενέργειας, του Φυσικού Πλούτου και 
της Κλιματικής Αλλαγής. 

II. Παροχή συμβουλευτικών υπηρεσιών στη διαχείρι- 
ση/έλεγχο/υλοποίηση/παρακολούθηση συγχρηματοδο- 
τούμενων έργων στο πλαίσιο των Κοινοτικών Πλαισίων 
Στήριξης ή/και του ΕΣΠΑ. 

III. Διοίκηση/διαχείριση προγραμμάτων και έργων. 

IV. Εμπειρία σε παροχή συμβουλευτικών υπηρεσιών 
για την προετοιμασία πιστοποίησης κατά πρότυπα 
ποιότητας. 

Α.6.1. Στο διαγωνισμό δεν γίνονται δεκτοί όσοι δεν 
πληρούν τις προϋποθέσεις των παραγράφων 1 και 2 
του άρθρου 43 του Π.Δ. 60/2007. 

Α.6.2. Αποκλείεται από συμμετοχή στο διαγωνισμό 
κάθε υποψήφιος εις βάρος του οποίου υπάρχει αμετά- 
κλητη καταδικαστική απόφαση για: 

(1) Συμμετοχή σε εγκληματική οργάνωση, όπως αυτή 
ορίζεται στο άρθρο 2 παράγραφος 1 της κοινής δρά¬ 
σης της 98/773/ΔΕΥ του Συμβουλίου της Ευρωπαϊκής 
Ένωσης. 

(2) Δωροδοκία, όπως αυτή ορίζεται αντίστοιχα στο 
άρθρο 3 της πράξης του Συμβουλίου της 26ης Μάίου 
1997 και στο άρθρο 3 παράγραφος 1 της κοινής δράσης 
98/742/ΚΕΠΠΑ του Συμβουλίου. 

(3) Απάτη, κατά την έννοια του άρθρου 1 της σύμβασης 
σχετικά με την προστασία των οικονομικών συμφερό¬ 
ντων των Ευρωπαϊκών Κοινοτήτων. 

(4) Νομιμοποίηση εσόδων από παράνομες δραστη¬ 
ριότητες, όπως ορίζεται στο άρθρο 1 της Οδηγίας 
91/308/ΕΟΚ του Συμβουλίου, της 10 ης Ιουνίου 1991, για 
την πρόληψη χρησιμοποίησης του χρηματοπιστωτικού 
συστήματος για τη νομιμοποίηση εσόδων από παράνο¬ 
μες δραστηριότητες. 

Α.6.3 Ομοίως δεν δικαιούνται συμμετοχής στο διαγω¬ 
νισμό όσοι εμπίπτουν στις ακόλουθες περιπτώσεις: 

α. Βρίσκονται υπό πτώχευση, εκκαθάριση, παύση εργα¬ 
σιών, αναγκαστική διαχείριση ή πτωχευτικό συμβιβασμό, 
αναστολή εργασιών ή τελεί σε οποιαδήποτε ανάλογη 
κατάσταση που προκύπτει από παρόμοια διαδικασία 
προβλεπόμενη από τις εθνικές, νομοθετικές και κανο¬ 
νιστικές διατάξεις της χώρας εγκατάστασης τους. 

β.Έχει κινηθεί εναντίον τους διαδικασία κήρυξης σε 
πτώχευση, εκκαθάρισης, αναγκαστικής διαχείρισης, 
πτωχευτικού συμβιβασμού ή οποιαδήποτε άλλη πα- 

ρόμοια διαδικασία που προβλέπεται από τις εθνικές, 
νομοθετικές και κανονιστικές διατάξεις της χώρας 
εγκατάστασης τους. 

γ. Έχουν καταδικαστεί βάσει δικαστικής απόφασης 
που έχει ισχύ δεδικασμένου, σύμφωνα με τις διατάξεις 
της χώρας όπου εκδόθηκε η απόφαση, για αδίκημα που 
αφορά την επαγγελματική διαγωγή τους. 

δ.Έχουν διαπράξει σοβαρό επαγγελματικό παράπτω¬ 
μα συναφές με το αντικείμενο του διαγωνισμού ή σε 
σχέση με την επαγγελματική τους ιδιότητα που αποδε- 
δειγμένως διαπιστώθηκε με οποιοδήποτε μέσο διαθέτει 
η αναθέτουσα αρχή. 

ε. Δεν έχουν εκπληρώσει τις υποχρεώσεις τους όσον 
αφορά στην καταβολή των εισφορών κοινωνικής ασφά¬ 
λισης, τόσο σύμφωνα με την νομοθεσία της χώρας όπου 
είναι εγκατεστημένοι όσο και σύμφωνα με το ελλη¬ 
νικό δίκαιο (νομοθεσία της χώρας της αναθέτουσας 
αρχής). 

στ. Δεν έχουν εκπληρώσει τις υποχρεώσεις τους τις 
σχετικές με την πληρωμή των φόρων και τελών σύμ¬ 
φωνα με τις διατάξεις τόσο της χώρας εγκατάστασης 
τους όσο και του ελληνικού δικαίου (νομοθεσία της 
χώρας της αναθέτουσας αρχής). 

ζ. Είναι ένοχοι υποβολής ψευδών δηλώσεων κατά την 
παροχή των πληροφοριών που ζητούνται ή παράλειψης 
υποβολής των ζητουμένων πληροφοριών. 

Α.6.4. Αποκλείονται, επίσης, από τη διαδικασία ανά¬ 
θεσης παροχής υπηρεσιών: 

• οι υποψήφιοι που δεν θα υποβάλουν εγγυητική επι¬ 
στολή συμμετοχής, σύμφωνα με τα προβλεπόμενα στην 
παρούσα προκήρυξη. 

• τα φυσικά ή νομικά πρόσωπα της αλλοδαπής, τα 
οποία δεν θα υποβάλουν όλα τα έγγραφα των προ¬ 
σφορών είτε συνεταγμένα στην Ελληνική γλώσσα είτε 
επισήμως μεταφρασμένα στην Ελληνική γλώσσα. 

Επισημαίνεται ότι σε περίπτωση υποβολής κοινής 
προσφοράς, οι παραπάνω λόγοι αποκλεισμού ισχύουν 
για καθέναν από τους συμμετέχοντες στην κοινή προ¬ 
σφορά. Εάν συντρέχει λόγος αποκλεισμού και για έναν 
μόνο συμμετέχοντα σε κοινή προσφορά, η υποβληθείσα 
κοινή προσφορά αποκλείεται από το διαγωνισμό. 

Β. Χρηματοοικονομική ικανότητα - απαιτούμενα απο¬ 
δεικτικά 

• Ισολογισμοί ή αποσπάσματα ισολογισμών των τρι¬ 
ών (3) τελευταίων οικονομικών χρήσεων του έτους του 
διαγωνισμού (2008, 2009,2010), καθώς και καταστάσεις 
αποτελεσμάτων χρήσης, εφόσον ο προσφέρων υποχρε- 
ούται στην κατάρτιση και δημοσίευση τους. 

• Στην περίπτωση κατά την οποία ο ισολογισμός του 
2010 δεν έχει δημοσιευθεί, οι διαγωνιζόμενοι υποβάλ¬ 
λουν επικυρωμένο φωτοαντίγραφο θεωρημένου από την 
Εφορία ισοζυγίου μηνάς Δεκεμβρίου 2010. Το ισοζύγιο 
αυτό πρέπει να συνοδεύεται από κατάσταση στην οποία 
θα εμφανίζεται ο συνολικός κύκλος εργασιών για τη 
χρήση 2010 και από ποιους λογαριασμούς του ισοζυγίου 
αποτελείται αυτός. 

• Ελάχιστη προϋπόθεση ποιοτικής επιλογής θεωρεί¬ 
ται να έχει ο υποψήφιος Ανάδοχος μέσο όρο ετήσιου 
κύκλου εργασιών μεγαλύτερο των εξακοσίων χιλιάδων 
Ευρώ (600.000,00 €) κατά τις τρεις τελευταίες οικο¬ 
νομικές χρήσεις. Σε περίπτωση ενώσεων/κοινοπραξι- 
ών που υποβάλλουν προσφορά, το ανωτέρω κριτήριο 
χρηματοοικονομικής ικανότητας ελέγχεται για τους 
συμμετέχοντες σ’ αυτές αθροιστικά. 


• Σε περίπτωση νεοσύστατου νομικού προσώπου, το 
οποίο συμμετέχει ως μέλος σε ένωση ή κοινοπραξία, εί¬ 
ναι υποχρεωτική η κατάθεση προσωρινών ισολογισμών 
ή οποιουδήποτε άλλου αποδεικτικού εγγράφου για τη 
χρηματοοικονομική κατάσταση του συμμετέχοντος. 

• Σε περίπτωση συμμετέχοντος που δεν έχει κατά 
νόμο υποχρέωση δημοσίευσης ισολογισμών, είναι υπο¬ 
χρεωτική η κατάθεση Υπεύθυνης Δήλωσης περί της 
χρηματοοικονομικής του κατάστασης, κατά τα ανωτέ¬ 
ρω, ή οποιουδήποτε άλλου σχετικού εγγράφου. 

• Σε περίπτωση ένωσης ή κοινοπραξίας που υπο¬ 
βάλλουν κοινή προσφορά, τα ανωτέρω δικαιολογητικά 
προσκομίζονται για κάθε μέλος της ένωσης ή κοινο¬ 
πραξίας. 

• Ο προσφέρων δύναται, εφόσον παραστεί ανάγκη, να 
στηρίζεται στις δυνατότητες άλλων φορέων, ασχέτως 
της νομικής φύσης των δεσμών του με αυτές. Στην πε¬ 
ρίπτωση αυτή, πρέπει να αποδεικνύει στην Αναθέτουσα 
Αρχή ότι θα έχει στη διάθεση του, τους αναγκαίους 
πόρους με την προσκόμιση της σχετικής δέσμευσης των 
φορέων αυτών καθώς και των απαραίτητων από την 
προκήρυξη δικαιολογητικών των φορέων αυτών. 

• Υπό τις ίδιες συνθήκες όταν ο προσφέρων είναι 
ένωση ή κοινοπραξία, μπορεί να στηρίζεται στις δυνα¬ 
τότητες των μετεχόντων στην ένωση ή κοινοπραξία ή 
σε άλλους φορείς. 

Γ. Τεχνική ικανότητα - απαιτούμενα αποδεικτικά: 

Η επάρκεια της Τεχνικής Ικανότητας του υποψηφίου 
Αναδόχου εξετάζεται με την εκπλήρωση από μέρους 
του των ακόλουθων κριτηρίων: 

α. Κριτήριο τεχνικής υποδομής και στελέχωσης του 
υποψηφίου. Οι υποψήφιοι Ανάδοχοι θα πρέπει να δια¬ 
θέτουν επαρκή υλικοτεχνική υποδομή, οργάνωση και 
κατάλληλο ανθρώπινο δυναμικό για την εκτέλεση του 
Έργου. Σχετικά στοιχεία ζητούνται από τους υποψηφί¬ 
ους Αναδόχους να παραθέσουν στο Φάκελο Δικαιολο- 
γητικών της προσφοράς τους. Οι ελάχιστες απαιτήσεις 
της στελέχωσης της Ομάδας Έργου των υποψηφίων 
Αναδοχών αναφέρονται στο άρθρο 7 του Α' Μέρους της 
προκήρυξης. Η Ομάδα Έργου του ΣΤΥ θα αποτελείται 
από δύο επιμέρους Ομάδες (Επιτόπια ομάδα έργου και 
Ομάδα εμπειρογνωμόνων). 

Η Επιτόπια ομάδα έργου αποτελείται από έναν (1) 
Υπεύθυνο «Εργου, μερικής απασχόλησης, καλύπτοντας 
συνολικά μισό (0,5) ανθρωπομήνα ανά μήνα και από 
τρία (3) τουλάχιστον στελέχη, πλήρους απασχόλησης, 
καλύπτοντας συνολικά τρεις (3) ανθρωπομήνες ανά 
μήνα, περιλαμβανομένου του Αναπληρωτή του Υπευ¬ 
θύνου Έργου. 

Ο Υπεύθυνος Έργου θα πρέπει να διαθέτει τουλά¬ 
χιστον τα ακόλουθα προσόντα: Πτυχίο ή δίπλωμα 
αναγνωρισμένου ΑΕΙ, άριστη γνώση της Ελληνικής και 
πολύ καλή γνώση της Αγγλικής γλώσσας, δεκαπενταετή 
συνολική επαγγελματική εμπειρία, δεκαετή εμπειρία 
και τεχνογνωσία σε γνωστικά αντικείμενα και τομείς 
που έχουν άμεση συνάφεια με το συγκεκριμένο έργο 
του ΣΤΥ και κυρίως σε ζητήματα Ενέργειας, Φυσικού 
Πλούτου, Κλιματικής Αλλαγής, καθώς και σε ζητήματα 
διαχείρισης/τεχνικής υποστήριξης συγχρηματοδοτούμε- 
νων παρεμβάσεων των Κοινοτικών Πλαισίων Στήριξης 
- του ΕΣΠΑ, πενταετή εμπειρία στη διοίκηση έργων 
ανάλογου χαρακτήρα. 

Τα υπόλοιπα στελέχη της Επιτόπιας Ομάδας Έργου 
θα πρέπει να διαθέτουν τουλάχιστον τα ακόλουθα προ- 

σόντα: Πτυχίο η δίπλωμα αναγνωρισμένου ΑΕΙ, άριστη 
γνώση της Ελληνικής και πολύ καλή γνώση της Αγ¬ 
γλικής γλώσσας, δύο (2) στελέχη θα πρέπει να δια¬ 
θέτουν τουλάχιστον επταετή συνολική επαγγελματική 
εμπειρία και ένα (1) τουλάχιστον πενταετή συνολική 
επαγγελματική εμπειρία, όλα τα στελέχη θα πρέπει να 
διαθέτουν τριετή εμπειρία και τεχνογνωσία σε γνωστικά 
αντικείμενα και τομείς που έχουν άμεση συνάφεια με 
το συγκεκριμένο έργο του ΣΤΥ και κυρίως σε ζητή¬ 
ματα Ενέργειας, Φυσικού Πλούτου, Κλιματικής Αλλα¬ 
γής ή/και σε διαχείριση/τεχνική υποστήριξη σχετική με 
Επιχειρησιακά Προγράμματα των Κοινοτικών Πλαισίων 
Στήριξης - του ΕΣΠΑ.Ένα εκ των τριών στελεχών της 
Επιτόπιας Ομάδας'Εργου απαιτείται να έχει, πέραν των 
ανωτέρω προσόντων, και εμπειρία σε έργα σχεδιασμού 
και υλοποίησης βάσεων δεδομένων ή/και διαδικτυακών 
εφαρμογών, 

Η Ομάδα εμπειρογνωμόνων αποτελείται από τουλάχι¬ 
στον τρία (3) στελέχη του ΣΤΥ, τα οποία θα υποχρεού- 
νται να παρέχουν τις υπηρεσίες τους στην Αναθέτουσα 
Αρχή ανάλογα με τις εκάστοτε ανάγκες και απαιτήσεις 
της, υποστηρίζοντας επιστημονικά την επιτόπια ομάδα 
και παρέχοντας εξειδικευμένες υπηρεσίες συμβούλου σε 
επιμέρους πολιτικές, στρατηγικές και δράσεις στο πλαί¬ 
σιο του αντικειμένου του έργου, καλύπτοντας συνολικά 
τουλάχιστον είκοσι (20) ανθρωπομήνες σε όλη τη διάρ¬ 
κεια του έργου. Κάθε στέλεχος - εμπειρογνώμονας θα 
πρέπει να διαθέτει τουλάχιστον τα ακόλουθα προσόντα: 
Πτυχίο ή δίπλωμα αναγνωρισμένου ΑΕΙ, άριστη γνώση 
της Ελληνικής και πολύ καλή γνώση της Αγγλικής γλώσ¬ 
σας, δεκαετή συνολική επαγγελματική εμπειρία, επταετή 
επαγγελματική εμπειρία σε γνωστικά αντικείμενα που 
έχουν άμεση συνάφεια με τους τομείς της Ενέργειας, 
του Φυσικού Πλούτου και της Κλιματικής Αλλαγής. 

Η ομάδα εμπειρογνωμόνων θα πρέπει υποχρεωτικά να 
περιλαμβάνει και Νομικό Σύμβουλο. Ειδικότερα ο Νομι¬ 
κός Σύμβουλος, πέραν των προσόντων πανεπιστημιακού 
τίτλου σπουδών και πολύ καλής γνώσης της Αγγλικής 
γλώσσας, απαιτείται να έχει την ιδιότητα του Δικηγόρου 
και να διαθέτει πενταετή τουλάχιστον επαγγελματική 
εμπειρία σε διοικητικό δίκαιο, ευρωπαϊκό κοινοτικό δί¬ 
καιο, δίκαιο δημοσίων συμβάσεων ή/και σε θέματα κρα¬ 
τικών ενισχύσεων, ή/και γνώση του θεσμικού πλαισίου 
που διέπει την ελληνική και την ευρωπαϊκή εσωτερική 
αγορά ενέργειας. 

Τα μέλη της Επιτόπιας ομάδας έργου και της Ομά¬ 
δας εμπειρογνωμόνων θα πρέπει να καλύπτουν, συνο¬ 
λικά, τις αναγκαίες για την καλή εκτέλεση του Έργου 
γνώσεις και εμπειρίες στους τομείς: Φυσικού Αερίου, 
Ηλεκτρισμού, Ανανεώσιμων Πηγών Ενέργειας, Συμπα¬ 
ραγωγής Ηλεκτρισμού και Θερμότητας, Εξοικονόμησης 
και Ορθολογικής Χρήσης Ενέργειας, Φυσικού Πλούτου, 
Κλιματικής Αλλαγής. 

β. Κριτήριο συναφούς με το έργο απασχόλησης του 
υποψηφίου. Οι υποψήφιοι Ανάδοχοι πρέπει να διαθέτουν 
αποδεδειγμένη εμπειρία σε έργα αντιστοίχου οικονομι¬ 
κού μεγέθους και πολυπλοκότητας με το προς ανάθεση 
Έργο και να έχουν αποδεδειγμένη ενασχόληση, ικανότη¬ 
τες, εξειδικευμένες γνώσεις, σημαντική και τεκμηριωμέ¬ 
νη εμπειρία τουλάχιστον στους ακόλουθους τομείς: 

I. Παροχή συμβουλευτικών υπηρεσιών σε δράσεις/έργα 
στους τομείς της Ενέργειας, του Φυσικού Πλούτου και 
της Κλιματικής Αλλαγής. 


II. Παροχή συμβουλευτικών υπηρεσιών στη διαχείρι- 
ση/έλεγχο/υλοποίηση/παρακολούθηση συγχρηματοδο- 
τούμενων έργων στο πλαίσιο των Κοινοτικών Πλαισίων 
Στήριξης ή/και του ΕΣΠΑ. 

III. Διοίκηση/διαχείριση προγραμμάτων και έργων. 

IV. Εμπειρία σε παροχή συμβουλευτικών υπηρεσιών 
για την προετοιμασία πιστοποίησης κατά πρότυπα 
ποιότητας. 

Σχετικά στοιχεία ζητούνται από τους υποψηφίους 
Αναδόχους να παραθέσουν στο Φάκελο Δικαιολογητι- 
κών της προσφοράς τους. 

Για την επιβεβαίωση της κάλυψης των παραπάνω 
ελάχιστων κριτηρίων ποιοτικής επιλογής ο φάκελος 
θα πρέπει να περιλαμβάνει, επί ποινή αποκλεισμού, το 
απαραίτητο υλικό τεκμηρίωσης. Ειδικότερα θα πρέπει 
να παρατεθούν τα παρακάτω στοιχεία: 

1) Ιστορικό ίδρυσης και κύρια βήματα επιχειρηματικής 
ανάπτυξης του Προσφέροντος. 

2) Περιγραφή της σημερινής επιχειρηματικής δομής 
του Προσφέροντος (νομική μορφή, οργανωτική δομή, 
τομείς δραστηριοτήτων κ.λπ.). 

3) Περιγραφή του συνόλου των δραστηριοτήτων του 
Προσφέροντος (αντικείμενο, προϊόντα, υπηρεσίες, πε¬ 
λατολόγιο, κ.λπ.). 

4) Περιγραφή των τεχνικών υποδομών και του εξο¬ 
πλισμού του Προσφέροντος. 

5) Περιγραφή του απασχολουμένου ανθρώπινου δυνα¬ 
μικού του Προσφέροντος (αριθμός, ειδικότητες, επίπεδο 
σπουδών, σχέση εργασίας, κ.λπ.). 

6) Περιγραφή των μέσων που χρησιμοποιεί ο Προσφέ- 
ρων για τη διασφάλιση της ποιότητας των υπηρεσιών 
που παρέχει. 

7) Κατάλογο με τα έργα που έχει ολοκληρώσει ή 
εκτελεί ο Προσφέρων στην Ελλάδα ή/και στο εξωτερικό 
κατά τα επτά (7) τελευταία έτη, με αντικείμενο που να 
εμπίπτει σε κάθε έναν από τους τομείς που αναφέρο- 
νται ανωτέρω στο κριτήριο β'. Σε ό,τι αφορά τα ανω¬ 
τέρω έργα, διευκρινίζεται ότι δύναται να είχε ξεκινήσει 
η εκτέλεση τους και προ της τελευταίας επταετίας. Ο 
κατάλογος αυτός θα πρέπει να περιλαμβάνει ανά έργο 
τα ακόλουθα στοιχεία: Σύντομη περιγραφή του αντικει¬ 
μένου του έργου, Φορέας που ανέθεσε το έργο, Αξία 
σύμβασης, Διάρκεια σύμβασης, Έτος/μήνας έναρξης, 
Έτος/μήνας ολοκλήρωσης/παραλαβής, Ποσοστό συμ¬ 
μετοχής του Προσφέροντος στην αξία της σύμβασης. 

Σε σχέση με τον ανωτέρω κατάλογο, η εκτέλεση των 
έργων και η παροχή των υπηρεσιών αποδεικνύονται, εάν 
μεν ο αποδέκτης είναι αναθέτουσα αρχή, με πιστοποι¬ 
ητικά που έχουν εκδοθεί ή θεωρηθεί από την αρμόδια 
αρχή, εάν δε (ο αποδέκτης) είναι ιδιωτικός φορέας, με 
βεβαίωση αυτού ή, εφόσον τούτο δεν είναι δυνατόν, με 
απλή δήλωση του Προσφέροντος. 

8) Ελάχιστη προϋπόθεση ποιοτικής επιλογής θεωρεί¬ 
ται η επιτυχής ολοκλήρωση τουλάχιστον ενός (1) έργου 
στην Ελλάδα ή/και στο εξωτερικό σε έναν από τους 
τομείς I ή II που αναφέρονται ανωτέρω στο κριτήριο β’, 
κατά την τελευταία επταετία (2004-2010), συμβατικής 
αξίας ίσης ή μεγαλύτερης των τριακοσίων χιλιάδων 
ευρώ (300.000 €), μη συμπεριλαμβανομένου ΦΠΑ. Το 
συγκεκριμένο έργο πρέπει να περιγράφει αναλυτικά και 
να αποδεικνύει την εμπειρία του προσφέροντος στους 
εν λόγω τομείς. 

Σε περίπτωση που ο Ανάδοχος είχε εκτελέσει το έργο 
ως μέλος ένωσης/κοινοπραξίας, λαμβάνεται υπόψη το 
ποσοστό συμμετοχής του στην αξία της σύμβασης του 
εν λόγω έργου. Διευκρινίζεται ότι το έργο πρέπει να 
έχει ολοκληρωθεί εντός της τελευταίας επταετίας, δηλ. 
δύναται να είχε ξεκινήσει η εκτέλεση του και προ της 
επταετίας. 

9) Κατάλογο στελεχών που θα στελεχώσουν τα επιμέ- 
ρους όργανα, ομάδες ή ενότητες που θα εμφανίζονται 
στο οργανωτικό σχήμα της Ομάδας'Εργου (Υπεύθυνος 
έργου ΣΤΥ και αναπληρωτής του, Ομάδα'Εργου, εμπει¬ 
ρογνώμονες) και που θα περιλαμβάνει (ανά όργανο/ 
ομάδα/ενότητα): Ονοματεπώνυμο στελέχους, σύντομα 
βιογραφικά στοιχεία, αναφορά ετών επαγγελματικής 
εμπειρίας σε ανάλογα έργα. 

10) Πίνακα επαγγελματικής εμπειρίας των στελεχών 
της Ομάδας'Εργου που θα περιλαμβάνει ανά στέλε¬ 
χος το φορέα (επιχείρηση) στον οποίο ανήκει ή με τον 
οποίο συνεργάζεται και κατάλογο των ανάλογων έργων 
στα οποία συμμετείχε το στέλεχος με την ακόλουθη 
δομή: Τίτλος έργου, Περίοδος απασχόλησης στο έργο, 
Εργοδότης για λογαριασμό του οποίου εκτελέσθηκε 
το έργο, Αναφορά ρόλου του στελέχους ως προς το 
έργο (πχ. Διευθυντής -Υπεύθυνος έργου, Σύμβουλος, 
Βοηθός, κ.λπ.). 

11) Αναλυτικά βιογραφικά Σημειώματα των προτεινόμε- 
νων στελεχών. Στα βιογραφικά θα πρέπει να αποτυπώ- 
νεται σαφώς η συμμετοχή και ο ρόλος του στελέχους 
σε αναλόγου φύσεως και μεγέθους έργα κατά το πρό¬ 
σφατο παρελθόν, σύμφωνα με τα απαιτούμενα από την 
προκήρυξη. Τα βιογραφικά Σημειώματα θα πρέπει να 
συνοδεύονται από τα απαραίτητα από την προκήρυξη 
δικαιολογητικά για την πιστοποίηση των απαιτούμενων 
προσόντων των στελεχών. 

12) Εάν ο Υπεύθυνος, ο Αναπληρωτής του ή τα μέλη της 
Ομάδας έργου και της Ομάδας εξειδικευμένων συνεργα¬ 
τών του υποψηφίου αναδόχου δεν είναι μόνιμα στελέχη 
του προσφέροντος που υποβάλλει την προσφορά, υπο¬ 
βάλλεται από έναν έκαστο εξ’ αυτών, υπεύθυνη δήλωση 
ότι υπάρχει συμφωνία συνεργασίας για όλη την προβλε- 
πόμενη διάρκεια του παρόντος έργου και αποδέχονται 
τους όρους του παρόντος διαγωνισμού. 

13) Ο προσφέρων, εφόσον προτίθεται να αναθέσει 
υπεργολαβικά σε τρίτους την υλοποίηση τμήματος του 
υπό ανάθεση έργου, θα πρέπει να αποδεικνύει στην Ανα- 
θέτουσα Αρχή ότι θα έχει στη διάθεση του τους ανα¬ 
γκαίους πόρους με την υποβολή της σχετικής δέσμευ¬ 
σης του υπεργολάβου καθώς και των απαραίτητων από 
την προκήρυξη δικαιολογητικών του υπεργολάβου. 

14) Ο προσφέρων δύναται, εφόσον παραστεί ανάγκη, 
να στηρίζεται στις δυνατότητες άλλων φορέων, ασχέ¬ 
τως της νομικής φύσης των δεσμών του με αυτές. Στην 
περίπτωση αυτή πρέπει να αποδεικνύει στην Αναθέ- 
τουσα Αρχή ότι, για την εκτέλεση της σύμβασης, θα 
έχει στη διάθεση του τους αναγκαίους πόρους με την 
υποβολή της σχετικής δέσμευσης των φορέων αυτών 
καθώς και των απαραίτητων από την προκήρυξη δικαι- 
ολογητικών των φορέων αυτών. 

15) Υπό τις ίδιες συνθήκες, όταν ο προσφέρων είναι 
ένωση ή κοινοπραξία, μπορεί να στηρίζεται στις δυνα¬ 
τότητες των μετεχόντων στην ένωση ή κοινοπραξία ή 
σε υπεργολάβο ή σε άλλους φορείς. 


Σε περίπτωσηΈνωσης/Κοινοπραξίας προσώπων που 
υποβάλλουν κοινή προσφορά, τα παραπάνω στοιχεία 
πρέπει να υποβληθούν για κάθε συμμετέχοντα στην 
Ένωση/Κοινοπραξία. 

Σε περίπτωση ενώσεων/κοινοπραξιών που υποβάλ¬ 
λουν κοινή προσφορά, τα ανωτέρω κριτήρια χρημα¬ 
τοοικονομικής και τεχνικής ικανότητας ελέγχονται για 
τους συμμετέχοντας σ’ αυτές αθροιστικά. 

Παροχή ασφάλειας και εγγυήσεις που απαιτούνται: 

• Κάθε προσφορά των συμμετεχόντων στον διαγωνι¬ 
σμό πρέπει να συνοδεύεται υποχρεωτικά και με ποινή 
αποκλεισμού από Εγγυητική Επιστολή Συμμετοχής στο 
διαγωνισμό, εκδοθείσα από νομίμως λειτουργούσα και 
αναγνωρισμένη στην Ελλάδα Τράπεζα ή από πιστωτι¬ 
κά ιδρύματα ή άλλα νομικά πρόσωπα που λειτουργούν 
νόμιμα στα κράτη-μέλη της Ε.Ε. ή του ΕΟΧ και έχουν, 
σύμφωνα με την ισχύουσα νομοθεσία αυτών, το δικαίω¬ 
μα έκδοσης εγγυητικών επιστολών. Οι Εγγυητικές Επι¬ 
στολές Συμμετοχής μπορούν επίσης να προέρχονται και 
από πιστωτικό ίδρυμα που λειτουργεί νόμιμα σε χώρα 
- μέρος διμερούς ή πολυμερούς συμφωνίας με την ΕΕ 
ή χώρα που έχει υπογράψει και κυρώσει τη Συμφωνία 
για τις Δημόσιες Συμβάσεις και έχει το σχετικό δικαί¬ 
ωμα έκδοσης εγγυήσεων. Εγγυητικές επιστολές που 
εκδίδονται σε οποιοδήποτε κράτος από τα παραπάνω 
εκτός της Ελλάδας, θα συνοδεύονται υποχρεωτικά από 
επίσημη μετάφραση τους στην Ελληνική γλώσσα, σύμ¬ 
φωνα με το άρθρο 454 του Κ.Πολ.Δικ. και 53 του Κώδικα 
περί Δικηγόρων. 

Το ποσό της Εγγυητικής Επιστολής Συμμετοχής απαι¬ 
τείται να είναι ίσο με τριάντα έξι ευρώ (36.900,00 €) (το 
5% του ανώτατου προϋπολογισμού θέσης του έργου, 
συμπεριλαμβανομένου του νόμιμου ΦΠΑ), ισχύος του¬ 
λάχιστον ένα μήνα μετά τη λήξη του χρόνου ισχύος 
της προσφοράς, ήτοι τουλάχιστον επτά (7) μήνες από 
την επομένη της καταληκτικής ημερομηνίας υποβολής 
των προσφορών. 

• Σε περίπτωση ένωσης ή κοινοπραξίας, η Εγγυητι¬ 
κή Επιστολή Συμμετοχής πρέπει να καλύπτει την ευ¬ 
θύνη όλων των μελών της, οι οποίοι θα αναφέρονται 
στο σώμα αυτής, αλληλεγγύως. Στην περίπτωση αυτή 
μπορούν να υποβληθούν πάνω από μία (1) εγγυητικές 
επιστολές συμμετοχής υπέρ όλων των συμμετεχόντων 
στην ένωση - σύμπραξη, με συνολικό ύψος το ζητού¬ 
μενο. 

• Η Εγγυητική Επιστολή Συμμετοχής επιστρέφεται 
στον Ανάδοχο εντός πέντε (5) ημερών από την υπογρα¬ 
φή της σύμβασης και μετά την κατάθεση της Εγγύησης 
Καλής Εκτέλεσης από τον Ανάδοχο η οποία αντιστοιχεί 
σε ποσοστό 10% του συμβατικού τιμήματος (μη συμπε¬ 
ριλαμβανομένου ΦΠΑ). 

• Οι εγγυήσεις συμμετοχής των λοιπών προσφερό- 
ντων που έλαβαν μέρος στον διαγωνισμό επιστρέφονται 
μέσα σε πέντε (5) ημέρες από την ημερομηνία οριστικής 
ανακοίνωσης της κατακύρωσης ή ανάθεσης. 

Κυριότεροι όροι χρηματοδότησης και πληρωμής: 

• Το έργο θα βαρύνει τις πιστώσεις της οριζόντιας 
πράξης με τίτλο «Υποστήριξη της ΕΥΣΕΔ ΕΝ/ΚΑ» (Σ.Α.Ε. 
061/8, κωδ. ΠΔΕ: 2010ΣΕ06180014), η οποία συγχρηματο- 
δοτείται από το Ευρωπαϊκό Ταμείο Περιφερειακής Ανά- 

πτύξης (ΕΤΠΑ), στο πλαίσιο του Άξονα Προτεραιότητας 
«Τεχνική Υποστήριξη Εφαρμογής» του Επιχειρησιακού 
Προγράμματος «ΑΝΤΑΓΩΝΙΣΤΙΚΟΤΗΤΑ ΚΑΙ ΕΠΙΧΕΙΡΗ¬ 
ΜΑΤΙΚΟΤΗΤΑ» και των Περιφερειακών Επιχειρησιακών 
Προγραμμάτων της προγραμματικής περιόδου 2007- 
2013. 

• Το συμβατικό τίμημα του Έργου θα πληρώνεται 
τμηματικά με την παραλαβή κάθε Τριμηνιαίας Απολο¬ 
γιστικής και ΠρογραμματικήςΈκθεσης που αναφέρεται 
στο τεύχος της προκήρυξης από την Επιτροπή Παρακο¬ 
λούθησης και Παραλαβής του έργου. Με την παραλαβή 
κάθε Έκθεσης θα πληρώνεται το 9% της συνολικής 
αμοιβής του Έργου (10 Τριμηνιαίες Εκθέσεις επί 9% 
= 90%). Το υπόλοιπο 10% της συνολικής αμοιβής θα 
πληρωθεί στον Ανάδοχο μετά την ικανοποιητική ολο¬ 
κλήρωση και την παραλαβή του συνόλου του έργου. 

• Ο Ανάδοχος επιβαρύνεται με κάθε νόμιμη ασφαλι¬ 
στική εισφορά και κράτηση υπέρ Νομικών Προσώπων ή 
άλλων Οργανισμών η οποία κατά νόμο επιβαρύνει τον 
Ανάδοχο. Για όλες τις πληρωμές θα εκδίδονται όλα 
τα απαραίτητα νόμιμα παραστατικά/δικαιολογητικά. 
Από κάθε τιμολόγιο του Αναδόχου θα γίνονται όλες οι 
νόμιμες κρατήσεις, σύμφωνα με τους ισχύοντες κάθε 
φορά νόμους και σχετικές εγκυκλίους του Υπουργείου 
Οικονομικών. Είναι δυνατή η χορήγηση προκαταβολής 
στον Ανάδοχο που αντιστοιχεί σε ποσοστό έως 9% επί 
του συμβατικού τιμήματος, μη συμπεριλαμβανομένου 
του Φ.Π.Α., μετά την υπογραφή της σύμβασης και την 
κατάθεση ισόποσης εγγυητικής επιστολής προκαταβο¬ 
λής από τον Ανάδοχο. 

Κριτήριο Ανάθεσης: η πλέον συμφέρουσα από οικο¬ 
νομική άποψη προσφορά, σύμφωνα με τα κριτήρια που 
αναφέρονται στα συμβατικά τεύχη. 

Συμβατικά Τεύχη και συμπληρωματικά έγγραφα - τρό¬ 
πος απόκτησης: 

Παραλαμβάνονται δωρεάν σε έντυπη μορφή από το 
Υπουργείο Περιβάλλοντος, Ενέργειας και Κλιματικής 
Αλλαγής - Ειδική Υπηρεσία Συντονισμού & Εφαρμογής 
Δράσεων στους τομείς της Ενέργειας, του Φυσικού 
Πλούτου και της Κλιματικής Αλλαγής (ΕΥΣΕΔ ΕΝ/ΚΑ), 
Λεωφ. Μεσογείων 119, Τ.Κ 101 92, Αθήνα, 1ος όροφος, 
Γραφείο 126, τηλ: 210-6969865, 6969214, ίαχ: 210- 6969460, 
όλες τις εργάσιμες ημέρες και ώρες 09:00 -15:00. Οι ενδι¬ 
αφερόμενοι μπορούν να ανακτήσουν την προκήρυξη και 
από το διαδίκτυο, στις διευθύνσεις νννννν.γρθΙο.ρΓ & νννννν. 
αηΙαςοηΙεΙΙΙκοΙΙΙα.ςΓ και από το Πρόγραμμα «ΔΙΑΥΓΕΙΑ». 

Διευκρινίσεις: Οι ενδιαφερόμενοι μπορούν να ζητήσουν 
διευκρινίσεις για την Προκήρυξη γραπτώς με επιστολή 
προς την Ειδική Υπηρεσία Συντονισμού και Εφαρμογής 
δράσεων στους τομείς Ενέργειας, του Φυσικού Πλούτου 
και της Κλιματικής Αλλαγής (ΕΥΣΕΔ ΕΝ/ΚΑ) του ΥΠΕΚΑ, 
διεύθυνση: Λ. Μεσογείων 119, Τ.Κ 101 92, Αθήνα, μέχρι 
και δώδεκα (12) ημερολογιακές ημέρες πριν από την 
εκπνοή της προθεσμίας υποβολής των προσφορών. Οι 
ερωτήσεις των ενδιαφερομένων και οι διευκρινίσεις που 
ζητούνται με τις απαντήσεις που θα δίδονται, θα αναρ- 
τώνται και στην ιστοσελίδα του ΥΠΕΚΑ νννννν.γροΐο.ρπ 

Προθεσμία και τόπος υποβολής των προσφορών: μέ¬ 
χρι την 17.10.2011, ημέρα Δευτέρα και ώρα Ελλάδος 15:00, 
στο Γενικό Πρωτόκολλο της Γενικής Γραμματείας Ενέρ¬ 
γειας και Κλιματικής Αλλαγής του ΥΠΕΚΑ, Λ. Μεσογείων 
119, ισόγειο, Τ.Κ 101 92 Αθήνα. 


Αποδεκτές είναι οι προσφορές που έχουν φθάσει 
έγκαιρα μέχρι την ανωτέρω ημερομηνία και ώρα. Προ¬ 
σφορές που είτε θα υποβληθούν μετά από την ανωτέρω 
ημερομηνία και ώρα είτε θα ταχυδρομηθούν ενδεχο¬ 
μένως έγκαιρα, αλλά δεν θα φθάσουν στην ανωτέρω 
διεύθυνση εμπρόθεσμα, δεν αποσφραγίζονται και επι- 
στρέφονται ως εκπρόθεσμες. 

Χρόνος και τόπος διενέργειας του διαγωνισμού: 
Η αποσφράγιση των προσφορών θα διενεργηθεί ενώ¬ 
πιον της Επιτροπής Διενέργειας του Διαγωνισμού σε 
τόπο, ημερομηνία και ώρα, για τα οποία θα ενημερω¬ 
θούν εγγράφως, μέσω τηλεομοιοτυπίας σε αριθμό που 
έχουν δηλώσει οι ίδιοι οι συμμετέχοντες στο διαγωνι¬ 
σμό οι οποίοι έχουν υποβάλει εμπροθέσμως προσφο¬ 
ρά, τουλάχιστον πέντε (5) ημερολογιακές ημέρες πριν 
την ημερομηνία αποσφράγισης των προσφορών. Στην 
αποσφράγιση μπορούν να παραστούν όσοι από τους 
προσφέροντες ή τους νομίμους εκπροσώπους τους το 
επιθυμούν. 

Γλώσσες που μπορούν να χρησιμοποιηθούν στην προ¬ 
σφορά: Ελληνική γλώσσα ή οποιαδήποτε άλλη γλώσσα 
της Ευρωπαϊκής Ένωσης συνοδευόμενη από επίσημη 
μετάφραση στην Ελληνική Γλώσσα. Σε περίπτωση δια¬ 
φωνίας, υπερισχύει η επίσημη μετάφραση στην Ελληνική 
Γλώσσα. 

Ελάχιστη απαιτούμενη χρονική διάρκεια ισχύος της 
προσφοράς: Έξι (6) μήνες από την επομένη της κατα¬ 
ληκτικής ημερομηνίας υποβολής των προσφορών. Προ¬ 
σφορές που αναφέρουν χρόνο ισχύος μικρότερο των έξι 
μηνών απορρίπτονται ως απαράδεκτες. Οι προσφορές 
πρέπει να αφορούν σε ολόκληρο το έργο. Αντιπροσφο¬ 
ρές ή εναλλακτικές προσφορές δεν γίνονται δεκτές. 

Διοικητικές προσφυγές - προσωρινή δικαστική προ¬ 
στασία: Για όλα τα στάδια του διαγωνισμού, δηλαδή τα 
στάδια ελέγχου των γενικών προϋποθέσεων συμμετο¬ 
χής στο διαγωνισμό και της συμμόρφωσης των διαγωνι- 
ζομένων προς τα ελάχιστα κριτήρια ποιοτικής επιλογής, 
αξιολόγησης των τεχνικών προσφορών και συνολικής 
αξιολόγησης των προσφορών, κλπ, εφαρμόζονται οι 
διατάξεις του ν. 3886/2010 (ΦΕΚ 173/Α/30.9.2010) «Δικα¬ 
στική προστασία κατά τη σύναψη δημόσιων συμβάσεων 
- Εναρμόνιση της ελληνικής νομοθεσίας με την Οδηγία 
89/665/ΕΟΚ του Συμβουλίου της 21ης Ιουνίου 1989 (1395) 
και την Οδηγία 92/13/ΕΟΚ του Συμβουλίου της 25ης 
Φεβρουάριου 1992 (ί_ 76), όπως τροποποιήθηκαν με την 
Οδηγία 2007/66/ΕΚ του Ευρωπαϊκού Κοινοβουλίου και 
του Συμβουλίου της 11ης Δεκεμβρίου 2007 (Ι_ 335)». 

Σύμφωνα με το άρθρο 4 του Ν. 3886/2010, πριν υποβά¬ 
λει την αίτηση ασφαλιστικών μέτρων, ο ενδιαφερόμενος 
οφείλει, μέσα σε προθεσμία δέκα (10) ημερών, αφότου 
έλαβε πλήρη γνώση της παράνομης πράξης ή παρά¬ 
λειψης, να ασκήσει προδικαστική προσφυγή ενώπιον 
της Αναθέτουσας Αρχής, προσδιορίζοντας ειδικώς τις 
νομικές και πραγματικές αιτιάσεις που δικαιολογούν 
το αίτημα του. Η πράξη, καθώς και κάθε στοιχείο της 
αιτιολογίας της, μπορεί να αποστέλλεται στον ενδια¬ 
φερόμενο με τηλεομοιοτυπία ή ηλεκτρονικό μέσο. Η 
προσφυγή αυτή αποτελεί όρο του παραδεκτού για την 
άσκηση ασφαλιστικών μέτρων ενώπιον του αρμόδιου 
δικαστικού σχηματισμού, χωρίς την άσκηση της οποίας 
η αίτηση ασφαλιστικών μέτρων κρίνεται απαράδεκτη. 

Η προδικαστική προσφυγή κοινοποιείται με τη φροντί¬ 
δα του προσφεύγοντος στον εκπρόσωπο ή τον αντίκλη¬ 
το κάθε θίγόμενου από τυχόν ολική ή μερική παραδοχή 
της προδικαστικής προσφυγής. 

Η παράλειψη της κοινοποίησης αυτής δεν επάγεται 
απαράδεκτο της αίτησης ασφαλιστικών μέτρων σε πε¬ 
ρίπτωση απόρριψης της προδικαστικής προσφυγής. 

Οι προσφυγές υποβάλλονται στο Γενικό Πρωτόκολλο 
της Γ ενικής Γ ραμματείας Ενέργειας και Κλιματικής Αλ¬ 
λαγής του ΥΠΕΚΑ, Λ. Μεσογείων 119, ισόγειο, όπου και 
πρωτοκολλούνται. Επί των προσφυγών αυτών γνωμοδο- 
τεί η Επιτροπή Ενστάσεων που θα οριστεί με υπουργική 
απόφαση. 

Η Αναθέτουσα Αρχή οφείλει να αποφανθεί αιτιολο¬ 
γημένα, μέσα σε προθεσμία δεκαπέντε (15) ημερών από 
την άσκηση της προδικαστικής προσφυγής και, αν την 
κρίνει βάσιμη, λαμβάνει τα κατάλληλα μέτρα. Αν πα- 
ρέλθει άπρακτη η προθεσμία, τεκμαίρεται η απόρριψη 
της προδικαστικής προσφυγής. Η Αναθέτουσα Αρχή, 
πάντως, δύναται να δεχθεί εν άλω ή εν μέρει την προ- 
δικαστική προσφυγή και μετά την πάροδο της ανωτέρω 
προθεσμίας, έως την προτεραία της πρώτης ορισθείσας 
δικασίμου της αίτησης ασφαλιστικών μέτρων, στην πε¬ 
ρίπτωση δε αυτή καταργείται αντιστοίχως η δίκη επί 
της εν λόγω αίτησης. 

Οι αποφάσεις της Αναθέτουσας Αρχής για κάθε στά¬ 
διο του διαγωνισμού, καθώς και οι αποφάσεις επί τυχόν 
προδικαστικών προσφυγών θα κοινοποιούνται εγγρά- 
φως στους προσφέροντες οι οποίοι συμμετέχουν στα 
επιμέρους στάδια. 

Ο ενδιαφερόμενος μπορεί να καταθέσει αίτηση ασφα¬ 
λιστικών μέτρων στο αρμόδιο δικαστήριο μέσα σε προ¬ 
θεσμία δέκα (10) ημερών από τη ρητή ή σιωπηρή απόρ¬ 
ριψη της προδικαστικής προσφυγής και δεν επιτρέπεται 
να περιέχει αιτιάσεις διαφορετικές από τις αιτιάσεις 
της προδικαστικής προσφυγής. 

Η προθεσμία για την άσκηση της προδικαστικής προ¬ 
σφυγής, η άσκηση αυτής, καθώς και η προθεσμία και 
η άσκηση της αίτησης ασφαλιστικών μέτρων κωλύουν 
τη σύναψη της σύμβασης, εκτός εάν με την προσωρινή 
διαταγή ο αρμόδιος δικαστής αποφανθεί διαφορετικά. 
Εφόσον ασκηθεί αίτηση ασφαλιστικών μέτρων, ο αϊ¬ 
τών ειδοποιεί σχετικά την αναθέτουσα αρχή με κάθε 
πρόσφορο μέσο, όπως τα ηλεκτρονικά και η τηλεομοι¬ 
οτυπία, μέσα σε δέκα (10) ημέρες από την άσκηση της 
αιτήσεως. 

Κατά τα λοιπά, η άσκηση αιτήσεως ασφαλιστικών 
μέτρων δεν κωλύει την πρόοδο της διαγωνιστικής δι¬ 
αδικασίας, εκτός αν ορίζεται άλλως με την προσωρινή 
διαταγή που εκδίδεται κατά την παράγραφο 4 του άρ¬ 
θρου 5 του Ν. 3886/2010. 

Η άσκηση της αίτησης ασφαλιστικών μέτρων δεν 
εξαρτάται από την προηγούμενη άσκηση του κύριου 
ενδίκου βοηθήματος. Η προθεσμία άσκησης των ενδίκων 
βοηθημάτων διακόπτεται με την κατάθεση της αιτήσεως 
ασφαλιστικών μέτρων και αρχίζει από την επίδοση της 
σχετικής απόφασης. 

Ημερομηνία αποστολής της Περιληπτικής Προκήρυξης 
στην Ε.Ε.Ε.Ε.: 02.08.2011. 

Αθήνα, 2 Αυγούστου 2011 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 

ΔΗΜΟΣ ΣΑΡΩΝΙΚΟΥ 
Αριθμ. 16223 

Ο Δήμος Σαρωνικού προκηρύσσει ανοικτό διαγωνισμό 
για την ανάθεση του έργου «Αντικατάσταση δικτύου 
ύδρευσης από αμιαντοσωλήνα και επέκταση δικτύου 
ύδρευσης Καλυβιών». 

2. Ο συνολικός προϋπολογισμός του έργου είναι 
2.700.000,00 ευρώ. 

Στον προϋπολογισμό αναλυτικά περιλαμβάνονται 
2.159.614,63 € (1.573.039,52 € για εργασίες, 283.147,11 € για 
Γ.Ε. & Ο.Ε., 278.428,00 € για απρόβλεπτα και 25.000,00 € 
για απολογιστικές εργασίες), 35.507,32 € για αναθεω¬ 
ρήσεις και 504.878,05 € για Φ.Π.Α. 

Το έργο συντίθεται από τις ακόλουθες κατηγορίες 
εργασιών: 

Α. Κατηγορία Υδραυλικών έργων, με προϋπολογισμό 
2.159.614,63 € (συνολική δαπάνη, χωρίς ΦΠΑ και αναθε¬ 
ωρήσεις). 

Β. Κατηγορία Υδραυλικών έργων με προϋπολογι¬ 
σμό 332.286,74 € και ΗΛΜ έργων, με προϋπολογισμό 
1.827.327,89 € (συνολική δαπάνη, χωρίς ΦΠΑ και ανα¬ 
θεωρήσεις). 

3. Τόπος εκτέλεσης του έργου είναι η περιοχή της 
πόλης των Καλυβιών, του Δήμου Σαρωνικού. 

4. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κλπ.) από την έδρα της υπηρεσίας Δήμο 
Σαρωνικού, Αθηνών και Ρήγα Φεραίου, Καλύβια, τηλ., 
22993-20300, μέχρι και την Πέμπτη 01-09-2011 Η διακή¬ 
ρυξη του έργου έχει συνταχθεί κατά το εγκεκριμένο 
από τον υπουργό ΠΕΧΩΔΕ υπόδειγμα τύπου Β'. 

5. Ο διαγωνισμός θα διεξαχθεί στις 06-09-2011, ημέρα 
Τρίτη και ώρα 10:00 π.μ. και το σύστημα υποβολής προ¬ 
σφορών είναι με επιμέρους ποσοστά έκπτωσης κατά το 
άρθρο 6 του Ν. 3669/08, «Κύρωση της Κωδικοποίησης 
της νομοθεσίας κατασκευής δημοσίων έργων» (ΚΔΕ). 
καθώς και με τους όρους του τεύχους της αναλυτικής 
διακήρυξης. 

Η κατάθεση των προσφορών θα γίνει ιδιοχείρως από 
τον νόμιμο εκπρόσωπο, κατά τα λοιπά όσον αφορά στην 
αποσφράγιση των οικονομικών προσφορών, θα είναι 
δημόσια και θα ακολουθηθεί η διαδικασία όπως αυτή 
αναγράφεται στην αναλυτική διακήρυξη. 

6. Το έργο χρηματοδοτείται από Πιστώσεις του Προ¬ 
γράμματος ΕΣΠΑ μέσω του Π.Ε.Π. ΑΤΤΙΚΗΣ κατά 80% 
καθώς και από Εθνικούς Πόρους κατά 20% και υπόκειται 
στις κρατήσεις που προβλέπονται για τα έργα αυτά, 
περιλαμβανομένης και της κράτησης 6%ο του άρθρου 
27 παρ. 34-37 του Ν. 2166/93 (ΦΕΚ 137 Α/24-8-93). 

7. Στον διαγωνισμό γίνονται δεκτοί: 

α. Ημεδαποί διαγωνιζόμενοι μεμονωμένοι ή σε κοινο¬ 
πραξία εγγεγραμμένοι στο Ελληνικό Μητρώο ΜΕΕΠ του 
Υ.ΠΕ.ΧΩ.Δ.Ε., που καλύπτουν τις κατηγορίες και τάξεις 
του έργου ήτοι: 

I. ) στην 3 η ή 4 η τάξη με έδρα οπουδήποτε στην Ελλάδα, 
ή στην 5 η τάξη με έδρα εντός Ν. Αττικής στην κατηγορία 
ΥΔΡΑΥΛΙΚΩΝ ΕΡΓΩΝ ή 

II. ) στην 3 η , 4 η τάξη με έδρα οπουδήποτε στην Ελλάδα 
ή στην 5 η τάξη με έδρα εντός Ν. Αττικής στην κατηγορία 
ΗΛΜ ΕΡΓΩΝ και στην 1 Γ ή 2 η τάξη με έδρα οπουδήποτε 
στην Ελλάδα ή στην 3 η τάξη με έδρα εντός Ν. Αττικής 
στην κατηγορία ΥΔΡΑΥΛΙΚΩΝ ΕΡΓΩΝ. 

β. Αλλοδαποί διαγωνιζόμενοι προερχόμενοι από κράτη 
μέλη της Ευρωπαϊκής Ένωσης ή του Ευρωπαϊκού Οι¬ 
κονομικού Χώρου (Ε.Ο.Χ) ή της Σ.Δ.Σ. του Π.Ο.Ε., όπου 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες σε αυτούς και 
σε τάξη και κατηγορία αντίστοιχη με την κατηγορία 
ΥΔΡΑΥΛΙΚΩΝ ή ΗΛΜ έργων του Ελληνικού Μητρώου 
ΜΕΕΠ. 

γ. Προερχόμενες από κράτη μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ) 
ή της Σ.Δ.Σ. του Π.Ο.Ε., όπου δεν τηρούνται επίσημοι 
κατάλογοι αναγνωρισμένων εργοληπτών, εφόσον απο- 
δεικνύουν ότι έχουν εκτελέσει, την τελευταία πενταετία 
παρόμοια ποιοτικά και ποσοτικά έργα με το δημοπρα- 
τούμενο. 

δ. Κοινοπραξίες εργοληπτικών επιχειρήσεων με τις 
προϋποθέσεις της παρ. 10 του άρθρου 16 του Ν. 3669/08 
(ΚΔΕ) (αναβάθμιση ορίου λόγω κοινοπραξίας) εγγεγραμ¬ 
μένων: 

I) Στην τάξη 3 η , 4 η και 5 η (με έδρα εντός νομού Αττι¬ 
κής) του Μ.Ε.Ε.Π. για έργα κατηγορίας Υδραυλικών και 
II) στην τάξη 2 11 , 3 η , 4", 5 η (με έδρα εντός νομού Αττικής) 
στην κατηγορία ΗΛΜ έργων ΚΑΙ 1 η , 2 η , 3 11 (με έδρα εντός 
νομού Αττικής) και Κ/Ξ Α2 (λόγω αναβάθμισης) στην 
κατηγορία Υδραυλικών Έργων. 

Κάθε εργοληπτική επιχείρηση θα συμμετέχει μεμονω¬ 
μένα ή σε ένα μόνο κοινοπρακτικό σχήμα. Κατά τα λοιπά 
εφαρμόζονται οι ισχύουσες διατάξεις για την συμμετοχή 
εργοληπτικών επιχειρήσεων σε διαγωνισμούς για την 
κατασκευή ΔημοσίωνΈργων. Σε περίπτωση κατακύρω- 
σης του διαγωνισμού σε σύμπραξη τεχνικών εταιρειών, 
αυτές για την υπογραφή του συμφωνητικού, θα πρέπει 
να περιληφθούν με την μορφή κοινοπραξίας με συμβο¬ 
λαιογραφικό έγγραφο σύμφωνα με την νομοθεσία και 
συγκεκριμένα με το Ν. 3669/08. 

8. Για τη συμμετοχή στο διαγωνισμό και την υποβολή 
προσφοράς, πρέπει να κατατεθούν από κάθε διαγωνι- 
ζόμενο, εγγυητικές επιστολές του ΤΣΜΕΔΕ ή Τραπεζών 
που λειτουργούν νόμιμα στην Ελλάδα ή οποιοδήποτε 
άλλο κράτος μέλος της ΕΕ ή του Ευρωπαϊκού Οικονο¬ 
μικού Χώρου ή του Παγκοσμίου Οργανισμού Εμπορίου, 
συνοδευόμενες από την μετάφραση τους στην Ελληνική 
γλώσσα ύψους 43.192,00 ευρώ οι οποίες θα απευθύνο¬ 
νται στην Αναθέτουσα Αρχή και θα παρέχονται όπως 
στο άρθρο 24 του Ν. 3669/08. Η ως άνω εγγυητική επι¬ 
τρέπεται να έχει προθεσμία ισχύος που όμως δεν θα 
είναι μικρότερη των 210 ημερολογιακών ημερών από 
την ημέρα του διαγωνισμού. 

9. Ο χρόνος ισχύος της οικονομικής προσφοράς, ορίζε¬ 
ται σε 180 ημέρες από την ημερομηνία κατάθεση της. 


10. Προθεσμία εκτέλεσης του έργου ΔΕΚΑ ΟΚΤΩ (18) 
μήνες. 

11. Το έργο χρηματοδοτείται από το ΕΣΠΑ μέσω του 
Π.Ε.Π. Αττικής και Εθνικούς Πόρους. Δεν θα χορηγηθεί 
Προκαταβολή. 

12. Το σφραγισμένο έντυπο Οικονομικής Προσφοράς, 
το οποίο θα συμπληρώσουν οι διαγωνιζόμενοι για την 
προσφορά τους, καθώς και τα συμβατικά τεύχη δημο- 
πράτησης που αναφέρονται στο άρθρο 5 (παρ.2) με 
στοιχεία 2, 3, 4, 5, 6 και 7 της αναλυτικής διακήρυξης 
διατίθενται από τον Δήμο Σαρωνικού, στα Καλύβια Ατ¬ 
τικής, Τ.Κ 190 10, ΤΗΛ. 22993-20300. 

Οι ενδιαφερόμενοι μπορούν να πάρουν τα παραπά¬ 
νω τεύχη, μέχρι και έξι (6) ημερολογιακές ημέρες πριν 
από την ημερομηνία διεξαγωγής της Δημοπρασίας, από 
τα γραφεία του Δήμου Σαρωνικού, καταβάλλοντος τα 
έξοδα αναπαραγωγής τους με πραγματικά στοιχεία 
κόστους (20,00 ευρώ). 

Επίσης μπορούν να λάβουν γνώση των υπόλοιπων 
στοιχείων και των υπαρχουσών μελετών, ερευνών κτλ., 
στα γραφεία του Δήμου Σαρωνικού, κατά τις εργάσι¬ 
μες ημέρες και ώρες. Αντίγραφα αυτών μπορούν να 
πάρουν με δαπάνες και φροντίδα τους, κατόπιν αιτή- 
σεως τους. 

Οι ενδιαφερόμενοι μπορούν να παραλάβουν και ταχυ¬ 
δρομικούς τα στοιχεία της δημοπρασίας που διατίθενται, 
εφόσον προηγουμένως έχουν εμβάσει στην ανωτέρω 
Υπηρεσία, πέραν της αναφερομένης στην παράγραφο 12 
δαπάνης και τη δαπάνη για την ταχυδρομική αποστολή 
στον ενδιαφερόμενο. Η Υπηρεσία αποστέλλει τα τεύχη 
δημοπράτησης, μέσω των Ελληνικών Ταχυδρομείων με 
την ταχύτερη δυνατή Υπηρεσία αποστολής που δια¬ 
θέτουν, χωρίς να φέρει ευθύνη για την έγκαιρη άφιξη 
τους στον ενδιαφερόμενο. 

Στην περίπτωση κατά την οποία οι ενδιαφερόμενοι 
επιλέξουν ιδιωτικές εταιρείες μεταφοράς αλληλογρα¬ 
φίας - δεμάτων κ.λπ., η Υπηρεσία παραδίδει στις εται¬ 
ρείες αυτές τα τεύχη δημοπράτησης, χωρίς να έχει ευ¬ 
θύνη για την έγκαιρη άφιξη τους στον ενδιαφερόμενο. 

13. Το αποτέλεσμα της δημοπρασίας θα εγκριθεί από 
την Οικονομική Επιτροπή του Δήμου Σαρωνικού. 

14. Περισσότερες πληροφορίες θα δίνονται καθημε¬ 
ρινά στα γραφεία του Δήμου Σαρωνικού όλες τις ερ¬ 
γάσιμες ημέρες και ώρες στο τηλέφωνο 22993 20300 
ΡΑΧ 2299048.653, αρμόδιος υπάλληλος για επικοινωνία 
Αναστ. Παπαϊωάννου, Προϊστάμενος Τ.Υ. 

Καλύβια, 1 Αυγούστου 2011 

Ο Δήμαρχος 
ΠΕΤΡΟΣ I. ΦΙΛΙΠΠΟΥ 

